एकातिर, गृहमन्त्री रामबहादुर थापा ‘बादल’ले ठेक्काको जिम्मा लिएर पनि समयमै काम पूरा नगर्ने ठेकेदारहरूलाई समातेर कानुनी कारबाहीको दायरामा ल्याइरहेका छन् । तर, अर्कोतिर भने निर्माण व्यवसायीहरूले काम गरेबापत अर्बौं रकम सरकारबाट पाउन सकिरहेका छैनन् । अर्बौं रकम भुक्तानी नहुँदा निर्माण व्यवसायीहरूले अर्थ र भौतिक पूर्वाधार मन्त्रालयका उच्चपदस्थ कर्मचारीहरूसँग केही समययता तीव्र रूपमा लबिइङ गरिरहे पनि तत्काल भुक्तानी हुने अवस्था रहेको देखिँदैन ।
